
[bookmark: Sujet][bookmark: References]Legislatívne uznesenie Európskeho parlamentu zo 7. júla 2026 o návrhu rozhodnutia Európskeho parlamentu a Rady, ktorým sa Rakúsko splnomocňuje zmeniť jeho dvojstrannú dohodu o cestnej doprave so Švajčiarskom s cieľom povoliť kabotážnu prepravu počas prevádzkovania medzinárodnej cestnej osobnej autokarovej a autobusovej dopravy v pohraničných regiónoch medzi týmito dvoma krajinami (COM(2025)0773 – C10-0367/2025 – 2025/0407(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2025)0773),
–	so zreteľom na článok 294 ods. 2 a články 2 ods. 1 a 91 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0367/2025),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na záväzok zástupcu Rady, vyjadrený v liste z 10. júna 2026, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na stanovisko Výboru pre právne veci k navrhnutému právnemu základu,
–	so zreteľom na stanovisko Európskeho hospodárskeho a sociálneho výboru z 21. januára 2026[footnoteRef:1], [1:  	Ú. v. EÚ C, C/2026/1970, 28.4.2026, ELI: http://data.europa.eu/eli/C/2026/1970/oj] 

–	po porade s Výborom regiónov,
–	so zreteľom na články 60 a 41 rokovacieho poriadku,
–	so zreteľom na správu Výboru pre dopravu a cestovný ruch (A10-0174/2026),
1.	prijíma nasledujúcu pozíciu v prvom čítaní;
2.	poveruje svoju predsedníčku, aby postúpila túto pozíciu Rade, Komisii a národným parlamentom.








P10_TC1-COD(2025)0407
Pozícia Európskeho parlamentu prijatá v prvom čítaní 7. júla 2026 na účely prijatia rozhodnutia Európskeho parlamentu a Rady (EÚ) 2026/..., ktorým sa Rakúsko splnomocňuje zmeniť jeho dvojstrannú dohodu o cestnej doprave so Švajčiarskom s cieľom povoliť kabotážnu prepravu počas prevádzkovania medzinárodnej osobnej autokarovej a autobusovej dopravy v pohraničných regiónoch medzi týmito dvoma krajinami 
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok článok 91,
so zreteľom na návrh Európskej komisie,
po postúpení návrhu legislatívneho aktu národným parlamentom,
so zreteľom na stanovisko Európskeho hospodárskeho a sociálneho výbor[footnoteRef:2], [2: 	Ú. v. EÚ C, C/2026/1970, 28.4.2026, ELI: http://data.europa.eu/eli/C/2026/1970/oj.] 

po porade s Výborom regiónov,
konajúc v súlade s riadnym legislatívnym postupom[footnoteRef:3], [3: 	Pozícia Európskeho parlamentu zo 7. júla 2026.] 



keďže:
[bookmark: _Hlk211264391](1)	V súlade s článkom 20 ods. 1 Dohody medzi Európskym spoločenstvom a Švajčiarskou konfederáciou o železničnej a cestnej preprave tovaru a osôb[footnoteRef:4] (ďalej len „dohoda medzi EÚ a Švajčiarskom“) sa preprava cestujúcich autokarmi a autobusmi medzi dvomi miestami nachádzajúcimi sa na území tej istej zmluvnej strany dohody medzi EÚ a Švajčiarskom dopravcami usadenými na území druhej zmluvnej strany, známa ako kabotáž, nepovoľuje. [4: 	Ú. v. ES L 114, 30.4.2002, s. 91, ELI: http://data.europa.eu/eli/agree_internation/2002/309(3)/oj.] 

(2)	V súlade s článkom 20 ods. 2 dohody medzi EÚ a Švajčiarskom je možné naďalej uplatňovať existujúce práva na kabotáž stanovené na základe dvojstranných dohôd uzatvorených medzi členskými štátmi a Švajčiarskom, ktoré boli v platnosti 21. júna 1999 v čase uzavretia dohody medzi EÚa Švajčiarskom, za predpokladu, že sa medzi dopravcami usadenými v Únii nevyskytuje diskriminácia a narušovanie hospodárskej súťaže. Dvojstranná dohoda o cestnej doprave medzi Rakúskom a Švajčiarskom z 22. októbra 1958[footnoteRef:5] (ďalej len „dohoda medzi Rakúskom a Švajčiarskom“) nepovoľuje kabotážnu prepravu počas prevádzkovania medzinárodnej osobnej autokarovej a autobusovej dopravy medzi týmito dvoma krajinami. Právo vykonávať takúto prepravu preto nepatrí medzi práva stanovené v článku 20 ods. 2 dohody medzi EÚ a Švajčiarskom. [5: 	BGBl. (Rakúsko) č. 123/1959.] 



(3)	Medzinárodné záväzky, ktoré umožňujú dopravcom usadeným vo Švajčiarsku vykonávať kabotážnu prepravu v rámci Únie, môžu mať vplyv na článok 20 dohody medzi EÚ a Švajčiarskom, keďže uvedený článok nepovoľuje takúto prepravu.
(4)	Okrem toho nariadenie Európskeho parlamentu a Rady (ES) č. 1073/2009[footnoteRef:6] povoľuje vykonávanie kabotážnej prepravy v rámci Únie za určitých podmienok výlučne dopravcami, ktorí sú držiteľmi licencie Spoločenstva. Medzinárodné záväzky, ktoré umožňujú dopravcom z tretích krajín, ktorí nie sú držiteľmi takejto licencie, vykonávať prepravu tohto druhu, môžu mať vplyv na toto nariadenie. [6: 	Nariadenie Európskeho parlamentu a Rady (ES) č. 1073/2009 z 21. októbra 2009 o spoločných pravidlách prístupu na medzinárodný trh autokarovej a autobusovej dopravy a o zmene a doplnení nariadenia (ES) č. 561/2006 (Ú. v. EÚ L 300, 14.11.2009, s. 88, ELI: http://data.europa.eu/eli/reg/2009/1073/oj).] 

(5)	Takéto medzinárodné záväzky preto patria do výlučnej vonkajšej právomoci Únie. Členské štáty môžu rokovať o takýchto záväzkoch alebo k nim pristúpiť len vtedy, ak ich na to splnomocní Únia v súlade s článkom 2 ods. 1 Zmluvy o fungovaní Európskej únie (ďalej len „ZFEÚ“).


(6)	Kabotážna preprava vykonávaná v rámci Únie dopravcami z tretích krajín, ktorí nie sú držiteľmi licencie Spoločenstva, ako sa stanovuje v nariadení (ES) č. 1073/2009, ovplyvňuje fungovanie vnútorného trhu autokarovej a autobusovej dopravy stanoveného uvedeným nariadením. Preto je potrebné, aby splnomocnenie podľa článku 2 ods. 1 ZFEÚ udelil zákonodarca Únie, a to v súlade s legislatívnym postupom uvedeným v článku 91 ZFEÚ.
(7)	Listom zo 17. marca 2025 Rakúsko požiadalo Úniu o splnomocnenie na zmenu dohody medzi Rakúskom a Švajčiarskom s cieľom povoliť kabotážnu prepravu počas prevádzkovania medzinárodnej osobnej autokarovej a autobusovej dopravy v pohraničných regiónoch Rakúska a Švajčiarska, čím sa podporí väčšia územná súdržnosť.
(8)	Kabotážna preprava umožňuje zvýšiť vyťaženosť vozidiel, čo zvyšuje hospodársku efektívnosť medzinárodnej osobnej autokarovej a autobusovej dopravy. Preto je vhodné povoliť takúto prepravu počas prevádzkovania medzinárodnej osobnej autokarovej a autobusovej dopravy v príslušných pohraničných regiónoch Rakúska a Švajčiarska. To by mohlo ešte viac posilniť úzku integráciu týchto pohraničných regiónov.


(9)	S cieľom zabezpečiť, aby príslušná kabotážna preprava nadmerne nezmenila fungovanie vnútorného trhu autokarovej a autobusovej dopravy, ako sa stanovuje v nariadení (ES) č. 1073/2009, malo by byť povolenie takejto kabotážnej prepravy podmienené tým, že medzi dopravcami usadenými v Únii nedochádza k diskriminácii a nenarúša sa hospodárska súťaž. 
(10)	Z rovnakého dôvodu by sa kabotážna preprava mala povoliť len v pohraničných regiónoch Rakúska počas prevádzkovania medzinárodnej osobnej autokarovej a autobusovej dopravy medzi Rakúskom a Švajčiarskom. Na tento účel je potrebné vymedziť pohraničné regióny Rakúska na účely tohto rozhodnutia tak, aby sa náležite zohľadnilo vykonávanie nariadenia (ES) č. 1073/2009 a aby sa zároveň umožnilo zvýšiť efektívnosť príslušnej prepravy,
PRIJALI TOTO ROZHODNUTIE:


Článok 1
Rakúsko sa týmto splnomocňuje zmeniť dvojstrannú dohodu o cestnej doprave medzi Rakúskom a Švajčiarskom z 22. októbra 1958 (ďalej len „dohoda medzi Rakúskom a Švajčiarskom“) s cieľom povoliť kabotážnu prepravu v príslušných pohraničných regiónoch Rakúska a Švajčiarska počas prevádzkovania medzinárodnej osobnej autokarovej a autobusovej dopravy medzi týmito dvoma krajinami, za predpokladu, že medzi dopravcami usadenými v Únii nedochádza k diskriminácii a nenarúša sa hospodárska súťaž.
Za pohraničné regióny Rakúska v zmysle prvého odseku sa považujú okresy Bludenz, Bregenz, Dornbirn a Feldkirch v regióne Vorarlbersko a okres Landeck v regióne Tirolsko.


Článok 2
Rakúsko informuje Komisiu o zmene dohody medzi Rakúskom a Švajčiarskom podľa článku 1 tohto rozhodnutia a znenie zmenenej dohody oznámi Komisii. 
Komisia o tom informuje Európsky parlament a Radu.
Článok 3
Toto rozhodnutie je určené Rakúskej republike.
V ...
Za Európsky parlament	Za Radu
predsedníčka	predseda/predsedníčka

